
A hallgatók megismerik az SAP ERP integrált vállalatirányítási rendszert, a vállalati erőforrás tervezés alapelveit. Bemutatásra kerülnek az SAP Ag., az SAP R/3, az SAP ERP és az SAP Netweaver techológiák. Az SAP ERP áttekintése során a hallgatók megismerik a szoftver működését, a mintavállalat szervezeti felépítését, a törzsadatokat, tranzakciókat, jelentések készítésének mechanizmusát, az SAP GUI képernyő felépítését, menüpontjait.

Két esettanulmány megoldásán keresztül tanulják meg a hallgatók az SD (Sales and Distribution), CO (Controlling), HCM (Human Capital Management) felépítését és működését. Ez utóbbihoz a szervezeti menedzsment, személyügyi menedzsment, új szervezeti egység létrehozása, rekrutáció, munkaerőfelvétel, karrierút-tervezés, munkaköri leírás kiegészítés készítése, beiskolázás, előléptetés, bérszámfejtés tartozik.

Fejlesztendő kompetenciák:

a) tudása

- Átfogóan ismeri és érti a szervezetek működési jellemzőit, gazdasági és társadalmi szerepüket.

- Ismeri az erőforrások, a tényezők és jelenségek összefüggéseit, az erőforrások felhasználásának szabályait és törvényszerűségeit.

- Átfogóan ismeri a társadalmi és gazdasági kihívásokra adott hatékony válasz, a projektek tervezésének és készítésének elemeit.

b) képességei

- Képes a szervezetek erőforrás gazdálkodási feladataiban szerepet vállalni, megszerzett szakmai tudását az elvárásoknak megfelelően felhasználni, a szervezet céljaival összefüggésben tervező, fejlesztő és támogató tevékenységeket folytatni a toborzás, kiválasztás, ösztönzés emberierőforrás-gazdálkodási területeken.

- Képes megérteni a szervezeti folyamatok természetét, külső-belső összefüggéseit, kapcsolatát az emberi erőforrás gazdálkodással.

- Képes a hozzájuk fordulók individuális céljainak megvalósításához egyéni tervezési készségük fejlődését támogatni.

- Képes egyének és csoportok pályatervezési tevékenységének segítésére, a képzési szükségletek feltárására, a döntés folyamatában való közreműködésre.

- Képes a szakmai problémák beazonosítására, a nemzetközi tapasztalatok, jó példák hazai követelményeknek megfelelő adaptálására az emberi erőforrás menedzsment terén.

c) attitűd

- A folyamatok megértése során kritikus gondolkodás, az elemzésre törekvés jellemzi.

- Elkötelezett a minőségi munka iránt.

d) autonómiája és felelőssége

- A sikeres munka érdekében kezdeményezi új szervezeti egységek létrehozását, felelősségteljesen részt vesz azok működésében.

- Szakmai tudásával felelősen hozzájárul a szervezet minden alkalmazottjának pályafejlődéséhez, tudatosan támogatja a szervezeti fejlődés lehetőségét.

- Karrierépítését a tudatosság jellemzi, ugyanakkor felelősen hozzájárul az általa irányított munkatársak szakmai életpályájának kibontakozásához.

	Tantárgy tematikus leírása:

	09.11. Bevezetés

Vállalati erőforrás tervezés az SAP ERP rendszerrel. Az SAP Ag. története, az SAP R/3, az SAP ERP és az SAP Netweaver techológiák bemutatása

Az SAP ERP áttekintése: szervezeti felépítés, törzsadatok, tranzakciók, jelentések. Az SAP GUI képernyő felépítése, használata

Cikktörzsadatok kezelése az SAP ERP rendszerében. Nézetek és szervezeti szintek kezelése a cikktörzsben.

09.25. HCM modul elméleti alapjai.
HCM gyakorló példa megoldása.

HCM modul feladatok megoldása.
CO gyakorló példa megoldása

CO modul esettanulmány kidolgozása.
CO gyakorló feladatok megoldása.
Zárthelyi dolgozat megírása.
Pótzárthelyi dolgozat megírása.



	Félévközi számonkérés módja és értékelése:

Az aláírás feltétele:

· Előadásokon és gyakorlatokon való aktív részvétel. 
Gyakorlati jegy / kollokvium teljesítésének módja, értékelése:

Zárthelyi dolgozat legalább elégséges szintű megírása.

Év végi értékelés: Elégséges: 61-70 pont, Közepes: 71-80 pont, Jó: 81-90 pont, Jeles: 91-100 pont.

	Kötelező: 

1. Lates Viktor: SAP ERP alapfolyamatok kezelése (a hallgatók számára letölthető ebook)

2. SAP GBI 2.20 case studies: esettanulmányok, a hallgatók számára letölthető

Ajánlott:

3. Kepczynski, R., Dimofte, A., Jandhyala, R., Sankaran, G., Boyle, A. (2019): Implementing Integrated Business Planning. A Guide Exemplified With Process Context and SAP IBP Use Cases. Springer

4. Markin S., Sinha A. (2018): SAP Integrated Business Planning Functionality and Implementation, 504 p. 

� A kompetenciák jelölésében a sorszám a szakok képzési és kimeneti követelményeiben (KKK) szereplő sorrendet jelenti, T: tudás, K: képesség, A: attitűd, AF: autonómia és felelősség. Olyan tárgy esetében, amelyet több szakon is oktatnak egyszerre, az igényelt/fejlesztett kompetencia sorszáma szakonként kerül megadásra. A sorszám mellett zárójelben található a szakok rövidítése: (EEF: emberi erőforrások, GM: gazdálkodási és menedzsment, KM: kereskedelem és marketing, NG: nemzetközi gazdálkodás, PSZ: pénzügy és számvitel, TV: turizmus-vendéglátás).

